b'\n_START_ARTICLE_\nK\xc4\x85 tu veikei kare, t\xc4\x97ti?\n_START_SECTION_\nTurinys\n_START_PARAGRAPH_\nKapitonas Ke\xc5\xa1as paskiriamas dalinio, kuris ruo\xc5\xa1iasi \xc5\xa1turmuoti Italijos miestel\xc4\xaf Valern\xc4\x85, vadu. Vienas i\xc5\xa1 dalinio karinink\xc5\xb3, leitenantas Kristijanas, \xc4\xafkalba kapiton\xc4\x85 ne pulti miestel\xc4\xaf, o pasi\xc5\xablyti jame esantiems italams pasiduoti. \xc5\xa0ie, vadovaujami kapitono Opo, su d\xc5\xbeiaugsmu sutinka ir nori vakare suorganizuoti \xc5\xa1vent\xc4\x99 karo pabaigos proga. Ke\xc5\xa1as prie\xc5\xa1inasi, bijodamas, kad vyresnyb\xc4\x97 gali apie tai su\xc5\xbeinoti, ta\xc4\x8diau Kristijanas pasiun\xc4\x8dia prane\xc5\xa1im\xc4\x85, kad vyksta m\xc5\xab\xc5\xa1is, o amerikie\xc4\x8diai ir italai ima linksmintis._NEWLINE_Ryte, kariams dar nesp\xc4\x97jus atsigauti, pasklinda \xc5\xbeinia, kad atvyksta majoras Potas. Amerikie\xc4\x8diai ir italai imasi inscenizuoti kov\xc4\x85, kurios metu pastarieji tur\xc4\x97t\xc5\xb3 pasiduoti, ta\xc4\x8diau, prasiver\xc5\xbeus asmeni\xc5\xa1kumams, planai ima gri\xc5\xabti. Negana to, suvaidintus m\xc5\xab\xc5\xa1ius i\xc5\xa1 oro pastebi Vokietijos aviacija, o \xc5\xa1i\xc5\xb3 vadovyb\xc4\x97 nusprend\xc5\xbeia \xc4\xaf pagalb\xc4\x85 italams atsi\xc5\xb3sti savo dalin\xc4\xaf.'